**Štatút žiackej školskej rady**

**Preambula**

V zmysle ustanovenia § 26 zákona Národnej rady Slovenskej republiky č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov sa vydáva tento štatút žiackej školskej rady.

**Článok I.**

**Základné ustanovenie**

1. Žiacka školská rada pôsobí pri ZŠ s MŠ Rosina.

2. Žiacka školská rada je samosprávna skupina žiakov 4.-9. ročníka ZŠ s MŠ Rosina, zložená je zo žiakov školy a pedagogických zamestnancov školy.

**Článok II.**

**Pôsobnosť a poslanie žiackej školskej rady**

1. Žiacka školská rada je ustanovená podľa § 26 zákona Národnej rady Slovenskej republiky č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov.
2. Žiacka školská rada je iniciatívnym a poradným samosprávnym orgánom, ktorý sa vyjadruje k otázkam výchovy a vzdelávania.
3. Žiacka školská rada sa bude riadiť Deklaráciou práv dieťaťa a Dohovorom o právach dieťaťa, z ktorej vyplývajú nasledujúce práva dieťaťa:
4. Právo na rovnosť bez rozdielu rasy, náboženstva, pôvodu a postavenia.
5. Právo na zdravý duševný a telesný rozvoj.
6. Právo na meno a štátnu príslušnosť.
7. Právo na výživu, bývanie a zdravotnícke služby.
8. Právo na zvláštnu opateru pri telesnom, duševnom a sociálnom postihnutí.
9. Právo na lásku, porozumenie a starostlivosť.
10. Právo na bezplatné vzdelávanie, hru a zotavenie.
11. Právo na prednostnú ochranu a pomoc.
12. Právo na ochranu pred zanedbaním, krutosťou a využívaním.
13. Právo na ochranu pred diskrimináciou, na ochranu v duchu znášanlivosti, mieru a bratstva.
14. Žiacka školská rada bude vytvárať školské prostredie, ktoré nielen rešpektuje jednotlivé články platného Dohovoru o právach dieťaťa, ale ich aj reálne uplatňuje, čím vytvára v škole atmosféru otvorenú a ústretovú voči deťom.

.

**Článok III.**

**Činnosť žiackej školskej rady**

1. Žiacka školská rada sa vyjadruje ku všetkým závažným skutočnostiam, ktoré sa vzťahujú k práci školy, vyjadruje sa k návrhom a opatreniam školy v oblasti výchovy a vzdelávania
2. Žiacka školská rada podáva návrhy na mimoškolské činnosti a podujatia, z ktorých niektoré zároveň organizuje v spolupráci s dospelými členmi žiackej školskej rady.
3. Žiacka školská rada rieši problémy a sťažnosti žiakov s vedením školy. Zastupuje žiakov vo vzťahu k riaditeľovi a k vedeniu školy, predkladá im svoje stanoviská a návrhy, zastupuje žiakov aj navonok.
4. Žiacka školská rada prijíma, konzultuje a iniciuje návrhy na zveľadenie priestorov školy.
5. Žiacka školská rada iniciuje školskú záujmovú činnosť.
6. Žiacka školská rada sa podieľa na tvorbe a dodržiavaní školského poriadku.
7. Žiacka školská rada volí a odvoláva zástupcov žiakov do rady školy.
8. Žiacka školská rada je schopná uznášať sa, ak je na jej zasadnutí prítomná nadpolovičná väčšina všetkých členov. Na jej platné uznesenie je potrebný súhlas nadpolovičnej väčšiny prítomných členov žiackej školskej rady. Na platné uznesenie žiackej školskej rady vo veci voľby a odvolania zástupcu žiakov do rady školy je potrebný súhlas nadpolovičnej väčšiny všetkých členov žiackej školskej rady.

**Článok IV.**

**Zloženie žiackej školskej rady a spôsob voľby jej členov, organizácia, rokovací poriadok**

1. Žiacka školská rada má 12 - 20 členov (podľa počtu tried 4.-9.ročníka)
2. Členmi žiackej školskej rady sú zastupovaní všetci žiaci školy.
3. V každej triede 4.-9. ročníka sa zvolia dvaja zástupcovia tajným hlasovaním na jeden školský rok. (Triedy delegujú do žiackej školskej rady po dvoch svojich zástupcoch. Spôsob výberu zástupcu je v kompetencii triedy.)
4. Zo zástupcov tried sa v celoškolských voľbách tajným hlasovaním zvolí určený počet členov žiackej školskej rady.
5. Členovia žiackej školskej rady si spomedzi seba zvolia predsedu a podpredsedu a zapisovateľa tajným hlasovaním.
6. Z každého zasadnutia sa robí zápisnica.
7. Predsedom školskej rady sa stáva žiak, ktorý v tajnom hlasovaní získa najväčší počet hlasov. V prípade nespokojnosti s prácou predsedu majú ostatní členovia žiackej školskej rady právo ho kedykoľvek odvolať a hlasovaním si zvoliť nového.
8. Ak zanikne členstvo v žiackej školskej rade napríklad prestupom na inú školu alebo neplnením si svojich povinností – jeho odvolaním, členom žiackej školskej rady sa stáva ďalší žiak triedy, ktorú zastupoval pôvodný člen a ktorého si zvolí trieda ako svojho zástupcu.
9. Zástupcu/cov pedagogického zboru do žiackej školskej rady určuje riaditeľ školy.
10. Čestným členom predsedníctva žiackej školskej rady je riaditeľ školy.
11. Dospelí členovia žiackej školskej rady majú pri hlasovaní iba poradný hlas.
12. V prípade rovnosti hlasov má predseda právo dvoch hlasov.
13. Žiacka školská rada zasadá 1-krát za mesiac, prípadne častejšie podľa potreby. Termíny si určia členovia na svojom prvom zasadnutí, zmena termínov je možná po vzájomnej dohode.
14. Zasadnutia  sú v zásade verejné. Pripravuje, zvoláva a riadi ich predseda, ktorý vedie  rokovanie v spolupráci s koordinátorom ŽŠR.
15. Predseda žiackej školskej rady môže poveriť vedením zasadnutia ktoréhokoľvek člena žiackej školskej rady.
16. Predseda žiackej školskej rady má právo zvolať aj mimoriadne zasadnutie na návrh ktoréhokoľvek člena, pokiaľ uzná, že problém sa musí riešiť okamžite.

**Článok V.**

**Práva a povinnosti člena žiackej školskej rady**

1. Člen ŽŠR má právo:
2. voliť a byť volený,
3. navrhovať kandidátov na funkciu predsedu žiackej školskej rady,
4. byť informovaný o všetkých skutočnostiach, ktoré sú predmetom rokovania žiackej školskej rady a slobodne sa k ním vyjadrovať,
5. hlasovať ku všetkým uzneseniam žiackej školskej rady,
6. predkladať na rokovanie žiackej školskej rady vlastné námety, prípadne materiály,
7. zrušiť členstvo.
8. Člen žiackej školskej rady je povinný sa zúčastňovať na jej zasadnutí. Neospravedlnená neúčasť na troch po sebe nasledujúcich zasadnutiach sa hodnotí ako nezáujem o výkon funkcie a neplnenie povinností člena žiackej školskej rady podľa štatútu, čo je dôvodom jeho odvolania zo žiackej školskej rady.
9. Člen žiackej rady je povinný zabezpečiť ochranu osobných údajov ustanovených všeobecne záväznými právnymi predpismi.
10. Z každého zasadnutia žiackej rady sa vyhotoví zápisnica a priloží sa k nej prezenčná listina účastníkov zasadnutia.
11. Člen žiackej rady je povinný spolupracovať pri plnení úloh, tlmočiť úlohy a závery zo zasadnutí všetkým žiakom v triede.

**Vlastnosti člena žiackej školskej rady:**

* dôvera väčšiny spolužiakov v triede a ich ochota rešpektovať jeho prácu v žiackej školskej rade,
* čestné a slušné vystupovanie voči spolužiakom i dospelým,
* organizačné schopnosti,
* zrozumiteľnosť a pohotovosť vo vyjadrovaní,
* rozhodnosť pri riešení problémov a obhájenie si svojich názorov,
* schopnosť argumentácie a vedenia dialógu,
* schopnosť rešpektovať rozhodnutie väčšiny.

**Článok VI.**

**Povinnosti predsedu žiackej školskej rady**

1. Predseda žiackej školskej rady riadi činnosť žiackej školskej rady a koná v jej mene pod vedením koordinátora ŽŠR.
2. Predseda žiackej školskej rady zvoláva, pripravuje a riadi zasadnutia školskej rady.
3. Predseda žiackej školskej rady má právo:
   1. požadovať vysvetlenie k absencii členov žiackej školskej rady na zasadnutiach,
   2. byť informovaný o činnosti členov žiackej školskej rady poverených vykonaním zverenej úlohy,
   3. rozdeľovať úlohy.
4. Predseda žiackej školskej rady dohliada na plnenie uznesení a informuje členov žiackej školskej rady.
5. Ak predseda zo závažných dôvodov nemôže vykonávať svoje práva a povinnosti v zmysle tohto štatútu, prechádzajú tieto práva a povinnosti na podpredsedu.
6. Predseda ŽŠR je povinný:
7. zistiť uznášaniaschopnosť,
8. viesť schôdzu podľa programu,
9. rešpektovať vôľu iných zapojiť sa do diskusie.
10. Predseda ŽŠR má právo vylúčiť účastníka žiackej školskej rady zo zasadnutia, ak nepatričným správaním narušuje hladký priebeh zasadnutia.

**Článok VII.**

**Hospodárenie žiackej školskej rady**

1. Žiacka školská rada nemá vlastný majetok.

2. Náklady na činnosť žiackej rady sa uhrádzajú po schválení Rady rodičov z rozpočtu ZRPŠ, v opodstatnených prípadoch po dohode s riaditeľom školy z rozpočtu školy.

**Článok VIII.**

**Zasadnutia žiackej školskej rady**

Žiacka školská rada zasadá v určený deň raz mesačne, ak nie je stanovené inak.

**Článok IX.**

Tento štatút bol prerokovaný a schválený na zasadnutí Žiackej školskej rady dňa 05. 10. 2017 a od toho dňa nadobúda činnosť.

Rosina 05. 10. 2017

Mgr. Katarína Hodasová

koordinátor ŽŠR